cyanic-selkie/wikianc huggingface dataset:
Tafelberg
Staproetes
Langer roetes na die kruin loop met die Agterberg langs; dit is ’n laer gebied van Tafelberg suid van die hoofberg. Twee roetes begin by die Botaniese Tuin Kirstenbosch. Die roete via Skedelravyn na die Maclear-baken word die Smutsroete genoem, na Jan Smuts wat ’n ywerige stapper was. Die betonpad, of Bridle Path, verskaf ’n geleideliker toegang vanaf Constantianek met ’n pad langs wat vroeër gebruik is na die damme op die Agterberg. Daar is baie ander roetes in gewilde gebiede aan die laer hange van die berg vanaf Constantianek, Ceciliapark, Kirstenbosch en Nuweland.
Eriekanaal
Ingenieursprestasie van 'n jong nasie
Nog tot in die tyd van die Amerikaanse Onafhanklikheidsoorlog was dit vir setlaars weens die Appalache-bergreeks, wat 'n natuurlike versperring gevorm het, en vyandelike Indianestamme in die binneland haas ondenkbaar om van die kusgebiede af oor groter afstande landinwaarts te trek; ook was skeepsvervoer langs die ooskus die enigste denkbare vervoermetode vir groter hoeveelhede goedere. Die kanaal was vir die jong Amerikaanse republiek sodoende 'n groot tegnologiese prestasie wat die ontsluiting van die Amerikaanse Middelweste eers moontlik sou maak. In 1825 is dit met trots aan die Verenigde State se eerste staatsgas (Nation's Guest) en veteraan van die Onafhanklikheidsoorlog in diens van generaal George Washington, die Franse Markies de Lafayette, as laaste groot hoogtepunt van sy toer deur alle 24 destydse deelstate vertoon. Die Eriekanaal is die oudste bestaande vervoerstelsel in Noord-Amerika wat tot vandag toe ononderbroke in bedryf is.
Mannetjie
Nie alle spesies het 'n gemeenskaplike geslagsbepalingstelsel nie. In die meeste diere, insluitend die mens, word geslag geneties bepaal, maar in sommige spesies kan dit bepaal word as gevolg van sosiale, omgewings- of ander faktore.
DarkSide
Teikens, oorsprong en filiale
Daar word geglo dat DarkSide in Oos-Europa, waarskynlik Rusland, gevestig is, maar in teenstelling met ander kuberinbraakgroepe, word dit nie geglo dat dit direk deur die staat geborg word nie (d.w.s. deur Russiese intelligensiedienste bedryf word). Acronis het gemeld dat DarkSide slegs op Engelssprekende lande gerig is en vermy om die voormalige Sowjetunie-state te teiken; spesifiek vermy DarkSide se losprysware om rekenaars te teiken waarvoor die standaardtaalinstelling Russies, Oekraïens, Georgies of Belo-Russies is. Kenners verklaar dat die groep "een van die vele winsgewende losprysgroepe is wat in Rusland versprei en gedy het" met ten minste die implisiete sanksie van die Russiese owerhede, wat die aktiwiteit laat plaasvind solank dit buitelandse teikens aanval.
Rwanda
Geskiedenis
Die moderne menslike nedersettings van die hedendaagse Rwanda dateer terug, in sy vroegste tye, na die laaste glasiale tyd, in die Neolitikum-periode van omstreeks 8000 v.C., of uit die periode hierna van omstreeks 3000 v.C. Argeologiese uitgrawings het op bewyse afgekom van yl jagter-versamelaar nedersettings in die laat steentydperk, gevolg deur 'n groter bevolking in die vroeë ystertydperk, waar potte en ysterware gemaak is. Hierdie eerste bewoners was die voorsate van die Twa, die pigmee jagter-versamelaars wat vandag nog in Rwanda aangetref word.
Edik van Nantes
Die Edik was grotendeels ingevoer om die aanhoudende en verwoestende Franse Geloofsoorloë te beëindig. Hendrik IV het persoonlike redes ook gehad om die Edik te ondersteun: totdat hy die troon bestyg het, was Hendrik self 'n Protestant gewees, en was simpatiek met hul oortuigings — hy het bekeer sodat hy die koning kon word, en het bekendelik gesê, "Parys is 'n Mis werd." Die Edik het geslaag daarin om vrede en interne eenheid weer te herstel vir baie jare.
Dendoricella rhopalum
Die spons behoort tot die genus Dendoricella en tot die familie Dendoricellidae. Die wetenskaplike naam van die spesie is die eerste keer geldig gepubliseer in 1905 deur Lundbeck.
Gereformeerde kerk Totiusdal
Die hoeksteen is op 13 Junie 1959, die GKSA se eeufeesjaar, gelê en die gebou is op 6 Desember 1959 in gebruik geneem. Die gebou het ’n leiklipdak wat steil na agter boontoe styg (die teenoorgestelde kant van die preekstoel), so tipies van De Ridder se kappiekerke of tentstyl. By die ingebruikneming van die kerk het mev. Maria (Marie) du Toit, n dogter van ds. Dirk Postma en eggenote van Totius, ’n seringboom geplant as simbool van die stigting van die Gereformeerde Kerk, ’n eeu vantevore onder ’n seringboom op Rustenburg, deur haar vader. Sy het ook die Kanselbybel geskenk.
Totiusdal se kerkgebou is die enigste in Pretoria met ’n klokkespel (kariljon) wat op bepaalde tye Psalm-melodieë speel.
Totiusdal het einde 1997 361 belydende en 118 dooplidmate gehad, maar einde 2014 onderskeidelik 303 en 80, ’n geringe afname vergeleke met baie Gereformeerde kerke elders in die land. 'n Jaar later het dit toegeneem tot onderskeidelik 329 en 85, 'n toename in die sieletal van 31, terwyl die Klassis Pretoria-Moot se sieletal met 97 afgeneem het.
Auto de fe
Die auto de fe (Portugees vir "geloofsdaad") was 'n ritueel van publieke boetedoening of beskaming van veroordeelde ketters en apostate wat plaasgevind het nadat die Spaanse Inkwisisie hul straf besluit het. Strawwe vir die veroordeeldes het gestrek van die dra van 'n spesiale kenmerkende boetedoeningsmantel of "sanbenito", deur ander boetes of gevangenisstrawwe, tot die uiterste straf van om "ontspan" te word, oftewel om na die sekulêre arm oorgegee te word.
John Tengo Jabavu
In 1884 stig Tengo Jabavu sy eie koerant, Imvo Zabantsundu ("Mening van die swart mense"); 'n jaar later trou hy met Elda Sakuba, wat in 1900 sterf nadat sy die lewe geskenk het aan vier seuns. Die oudste van die seuns, Davidson Don Tengo Jabavu sou later 'n skrywer van aansien en aktivis in eie reg word; die tweede oudste, Alexander, het John Tengo Jabavu as redakteur van Imvo Zabantsundu, opgevolg na sy dood in 1921 by D.D.T. Jabavu se huis by Fort Hare.
Molokai
Dié kolonie was oor baie jare heen die woonplek van Vader Damien de Veuster, 'n Belgies-gebore Rooms-Katolieke pastoor, wat hier siekes versorg het. De Veuster, wat later self aan melaatsheid beswyk het, is deur die Vatikaan heilig verklaar en word tans as die beskermheilige van lyers van melaatsheid vereer.
Audi Q3
Die Q3 deel komponente, ratkaste en enjins met ander voertuie wat gebruik maak van die PQ35 platform, soos die Volkswagen Golf, Audi A3 en Škoda Yeti.
Sosiale kontrak
Oorspronklik is dit deur dié teoretici gebruik in ‘n poging om die waarde en doel van ‘n georganiseerde regering uit te wys deur die voordele wat dit vir die burgerlike samelewing inhou, en dit te vergelyk met ‘n natuurstaat.
Derdens verplig hierdie sosiale kontrak dan burgers om hierdie staat te respekteer en hul vrywilliglik aan die staat se gesag te onderwerp, in dankbaarheid vir die stabliteit en sekuriteit wat deur die proses en sisteem van politiese heerskappy gelewer word.
Brackenfell
Natuurskoon
Die kop was 'n ruigte en sedert die vroegste tye oortrek met welige natuurlike plantegroei en veldblomme. 'n Welige olienhoutbos het die sonopkant van die kop versier. Wildsbokkies soos duikers, steenbokkies en grysbokkies het teen die hange gewei. Hase, skilpaaie en pragtige voëls was volop. Bosvarings, heide, proteas, suikerbosse, bergrosies, renosterbos, tolbos, riete, suurknolle, vygies, varkblomme, kalkoentjies, viooltjies, pypies en honderde ander soorte van die kleinste, keurigste en geurigste blomsoorte het die koppie in 'n kaleidoskoop van kleure omgetower. Louis Leipoldt gee dit so treffend in een van sy verse weer, jy kan amper die geure ruik.
En elke blom wat geur besit, gee van sy geure mee; En die wind die waai deur die denne en spoel dit na die see. Hy spoel dit oor ou Kaapstad, oor Klapmuts, oor die vlei, Oor Stellenbosch, Sarepta, en oor die Bot’lary,
Geografie
Interessant is die feit dat alhoewel daar in 1792 reeds 'n geruime aantal jare 'n seinkanon op Duyvenheuvel in gebruik was, daar steeds in amptelike dokumente na die heuwel as Duyvenheuvel verwys word. Dit is nie bekend wanneer die naam Kanonberg in gebruik gekom het nie. Die vroegste vermelding van die plaas Kruispad vind ons in die Kaapse Argief in die dokumentasie van die Raad van Justisie aangaande 'n voorval wat in Januarie 1708 op Josua Seillier [sic.] se plaas plaasgevind het. Dit bevestig dus dat Cellier inderdaad reeds voor 1712 op die plaas gewoon het.
Onderwys
Van die skole in Brackenfell sluit in:
Wapen
Brackensfell se munisipale raad het in 1971 'n wapen by die Buro vir Heraldiek geregistreer: Ingeboë kepersgewys verdeel van goud en groen, met drie koeëls van die een in die ander. Die helmteken was drie varings, en die wapenspreuk was Tenax in fide. Dr. Cornelis Pama het die wapen ontwerp.
Canes Venatici II-dwergsterrestelsel
CVn II is een van die kleinste en dofste satelliete van die Melkweg — dit het ’n absolute magnitude van −4,9, wat laer as dié van ’n tipiese bolvormige sterreswerm. Sy massa is egter sowat 2,5 miljoen sonmassas en dié groot verhouding tussen ligsterkte en massa (340) dui daarop dat dit oorheers word deur donkermaterie.
NG gemeente Riversdal
Sy opvolger was ds. P.B. Borcherds (1843-’80). Hy het dadelik aandag gegee aan die bou van die kerk vir die gemeente. Kollektelyste is deur die verskillende veldkornette rondgeneem en erwe is verkoop om fondse in te samel. Op 13 Januarie 1844 is die hoeksteen van ’n nuwe kerkgebou gelê en op 11 April 1845 het die plegtige inwyding plaasgevind. Die gebou, wat £2 500 gekos het, is binne vier jaar ten volle betaal.
Die eerste pastorie is in 1856 gebou en is dekades lank as ’n koshuis vir dogters gebruik. In 1880 is die eerste pastorie aan die skoolkommissie vir onderwysdoeleindes afgestaan en ’n tweede pastorie is regoor opgerig; daar het ds. P.J.G. de Vos (later prof.) sy intrek geneem. Ook die tweede pastorie, later bekend as Huis De Vos, is as ’n koshuis vir hoërskooldogters gebruik.
Dendrilla antarctica
Die spons behoort tot die genus Dendrilla en tot die familie Darwinellidae. Die wetenskaplike naam van die spesie is die eerste keer geldig gepubliseer in 1905 deur Topsent.
Ton Vosloo
Jeugtyd en eerste jare in die joernalistiek
Sy pa, 'n polisieman, is oorlede toe Ton Vosloo nog klein was, en later is Vosloo se ouer broer, Freddie, ook tragies dood. Daar is ook 'n sussie, Joan, wat gebore is ná hul pa se dood. Hul ma was 'n opgeleide laerskoolonderwyseres.
Vier jaar later het die Nasionale Pers met 'n nuwe dagblad, Beeld, in Johannesburg begin en is Vosloo van Rapport na Beeld oorgeplaas as assistent-redakteur. Drie jaar later het hy redakteur geword.
Vosloo as redakteur van Beeld
Later het die oorblywende Transvaalse Afrikaanse dagblaaie ook tot niet gegaan, sodat Naspers deur Beeld en Rapport die hele Afrikaanse dagblad- en Sondagmark in die Noorde beset.
Vosloo as besturende direkteur van Nasionale Pers en sy aanstelling van Koos Bekker
In 1983 is hy op 46-jarige leeftyd as adjunk-besturende direkteur van die Nasionale Pers aangestel. 'n Jaar later het hy adv. David de Villiers as besturende direkteur opgevolg. Daarmee het 'n nuwe faset van sy loopbaan – as sakeman – begin waarmee hy, net soos in die joernalistiek, nuwe hoogtes sou bereik.
Naspers en die inligtingstegnologie – onder Ton Vosloo as voorsitter word die maatskappy tot 'n internasionale mediareus omgeskep
Die ál groter betrokkenheid van Naspers in die inligtingstegnologie het veroorsaak dat die Pers geleidelik omvorm is van 'n maatskappy wat hom vir die eerste 70 jaar van sy bestaan hoofsaaklik op die gedrukte media en boeke toegespits het tot 'n internasionale geïntegreerde media-maatskappy met 'n ontwikkelingsfokus op die elektroniese media, digitale tegnologie en die Internet.
Met sy uittrede in 2015 kon Vosloo terugkyk op 'n loopbaan waarin die Nasionale Pers van ouds so dramaties verander het dat die persgedeelte – in die vorm van Media24 met onder meer sy koerante, tydskrifte plus sy nuuswebwerwe – maar 'n skamele 6% van Naspers se omset verteenwoordig. In "simbiose" met Koos Bekker, vir wie hy as voorsitter "die vrye teuels" gegee het om te woeker, is tussen 1984 en 2015 R905 miljard se waarde vir Naspers se aandeelhouers geskep. Die Chinese internetmaatskappy Tencent, waarvan Naspers ’n groot deel besit, is in ’n mark met 1,5 miljard mense wat ’n enorme bydrae tot die waarde van dié maatskappy lewer. Vosloo beskou egter steeds Media24 en spesifiek goeie koerante as “verskriklik belangrik” vir ’n demokrasie en ’n samelewing.
Quiznos
QIP Holder LLC, algemeen bekend as Quiznos, is 'n kettinggroep van kitskosrestaurante. Quiznos is bekend vir hul geroosterde subs. Die restaurantgroep is in 1982 deur Jimmy Lambatos in Amerika gestig.
Maya Bjerre-Lind
Maya Bjerre-Lind (14 September 1874 – 1939) was 'n Deense aktrise. Sy was bekend vir haar rolle in die rolprente Hans og Grethe (1913), Kærlighedens Firkløver (1915), I de unge Aar (1915), en Gaardsangersken (1916).
Kitaar
Die kitaar, of ghitaar, is 'n snaarinstrument wat in 'n verskeidenheid musiekstyle gebruik word. Dit is een van die hoofinstrumente in blues-, country-, flamenco-, pop- en rockmusiek. Die kitaar het gewoonlik ses snare, maar daar bestaan ook kitare met vier, sewe, agt, tien en twaalf snare.
Davidson Don Tengo Jabavu
Publikasies
Sy publikasies sluit in:
Syroete
Chinese handelsentrums
Vanaf die handelsentrums van Noord-China was daar ’n noordelike en suidelike roete om die Taklamakanwoestyn en die Nuur-meer.
Noordelike roete
Die noordelike roete is veral gebruik deur karavane wat Chinese handelsware vervoer het, soos dadels, saffraanpoeier en pistachioneute uit Persië, wierook en mirre uit Somalië, sandelhout uit Indië, glasware uit Egipte en ander duur produkte. Op hul terugreise het die karavane rolle met sybrokaat, lakwerk en porselein vervoer.
Seeroete
Van hawens aan die Rooisee is handelsware, onder andere sy, oor land na die Nylrivier vervoer en van daar na Alexandrië. Van hier af is dit na Rome, Konstantinopel en ander hawens aan die Middellandse See vervoer.
Gereformeerde kerk Pretoria-Wonderboom-Suid
duimnael|links|320px|Die gemeente se kerkgebou, in gebruik geneem op [[5 Augustus 1950.]]
Die Gereformeerde kerk Pretoria-Wonderboom-Suid is ’n gemeente van die Gereformeerde Kerk (GKSA) direk noord van die Pretoriase middestad in die Moot-gebied. Dit sluit gedeeltes van die woongebiede Wonderboom-Suid, Rietfontein en Gezina in.
Gereformeerde kerk Pretoria-Rooiwal
Die Gereformeerde kerk Pretoria-Rooiwal is ’n gemeente van die Gereformeerde Kerk (GKSA) in die kleinhoewegebiede noord van Pretoria en suid van Hammanskraal. Die gebiede binne die gemeentegrense sluit Haakdoring, Haakdoringboom, Hammanskraal, die hoewes noord van Bon Accord en Onderstepoort in.
Gereformeerde kerk Pretoria-Wonderboom-Suid
Omdat die kerkgebou nou in Wonderboom-Suid en nie in Eloffsdal was nie, hê die gemeente besluit om sy naam te verander na Eloffsdal-Wonderboom-Suid. In 1973 is die gemeentenaam nog ’n maal verander nadat Eloffsdal afgestig het en sedertdien is dit Pretoria-Wonderboom-Suid. Dekades daarna is Pretoria-Wonderboom-Suid se stigtingsdatum in die GKSA se Almanak as 1943 aangegee en Eloffsdal s’n as 1973, maar vroeg in die 21ste eeu is dit verander sodat albei nou in 1943 gestig is.
Canis Major-dwergsterrestelsel
Die Canis Major-dwergsterrestelsel is ’n hipotetiese sterrestelsel in die Lokale Groep, in dieselfde deel van die ruimte as die sterrebeeld Groot Hond. Dit bevat ’n taamlike groot aantal rooi reuse en moontlik altesaam tot ’n miljard sterre.
Inkwisisie
Heksevervolging
Die inkwisisie is nie net teen ketters, Jade en More gebruik nie, maar ook teen hekse. Die geloof in hekse het in die 15e eeu inslag gevind en het in die 16e en die 17e eeu 'n hoogtepunt bereik. In 1487 het twee inkwisiteurs 'n boek oor heksery die lig laat sien: Malleus maleficarum, ook bekend as Heksehamer. In die werk word die bestaan van hekse aangetoon en word daar beskryf watter maatreëls teen die gevaar getref moet word.
Stigtingsdag
17de eeu
Ook is die dag in 1656 amptelik herdenk, steeds in dieselfde 1654-gees (Deel II):
20ste eeu
In die 1950's het 'n kommissie wat die kwessie van feesdae ondersoek het, aanbeveel dat 6 April jaarliks 'n openbare feesdag behoort te word. Die parlement van die Unie van Suid-Afrika (die regering met dr. D.F. Malan as premier ) het die voorstel aanvaar en deur Wet No. 5 van 1952 tot 'n openbare feesdag verklaar.
Ook in Nederland is die saak deur die Nederlands dagblad: gereformeerd gezinsblad betreur, omdat hierdie ontnederlandisering in sy oë nog 'n anti-Nederlandse aanslag is wat die Nederlandse erfenis in Suid-Afrika stukkie vir stukkie aftakel: Van Riebeeck se kop is reeds in 1969 van die Suid-Afrikaanse munte afgehaal en met die Suid-Afrikaanse landswapen vervang. Dit herinner aan die gebou destyds opgerig deur Paul Kruger wat bedoel was om die Nederlandse onderwys in die Zuid-Afrikaansche Republiek te bevorder wat tydens die verowering van Transvaal deur die Engelse aggressie afgebreek is. Daar was ook al sprake om die voormalige gebou van die Nederlandse Bank in Kerkplein in Pretoria af te breek, maar die regering moes onder luide protes van die publiek van hierdie plan afsien. Al hierdie dinge skryf die koerant toe aan die "prog-Engelse karakter van de huidige Nationalistische regering hetgeen een van de duidelijkste aspecten is van de anglo-saxische samenlevingsvorm van Zuid-Afrika."
Dendrilla mertoni
Dendrilla mertoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde kerk Aliwal-Noord
Die stigting van die Gereformeerde kerk
Die gemeente is op 1 Junie 1864 gestig as hulpkerk vir Burgersdorp, wat op 21 Januarie 1860 gestig is as die eerste Gereformeerde kerk in die Kaapkolonie. Omdat ds. (later prof.) Jan Lion Cachet van Burgersdorp die nuwe gemeente se eerste konsulent was, het 'n sterk band ontstaan tussen Aliwal-Noord en die Teologiese Skool Burgersdorp, waarvan ds. Cachet en ds. Dirk Postma die eerste hoogleraars was. Die tweede Gereformeerde kerk in die Kaapkolonie was Middelburg, Kaap op 1 Desember en die derde Colesberg 'n week later, op 8 Desember. Philipstown het in 1863 ontstaan weens die smaad wat Doppers op Colesberg moes verduur en 'n jaar later het Aliwal-Noord die vyfde Gereformeerde kerk in die kolonie geword. Dit was skaars vyf-en-’n-half jaar ná die Gereformeerde kerkverband se stigting op 11 Februarie 1859 op Rustenburg deur ds. Dirk Postma. Ds. Johannes Beijer van Reddersburg was Aliwal-Noord se eerste konsulent tot 28 Julie 1866. Ná sy vertrek het die gemeente verskillende konsulente tot 1876 gehad.
Monoceros-ring
Die Monoceros-ring kry sy naam van die sterrebeeld Eenhoring (Monoceros) en is ’n lang strook sterre wat drie keer om die Melkweg gedraai is. Daar is verskeie teorieë oor die ontstaan van die ring, maar die mees algemene een is dat dit deel is van die Canis Major-dwergsterrestelsel, wat oor miljarde jare heen deur getykragte uitmekaargetrek word terwyl dit in die Melkweg opgeneem word. ’n Ander teorie is dat dit deel van die Melkweg se verwronge skyf is.
Dit het ’n massa van 100 miljoen sonmassas en is 200 000 ligjare lank.
.fm
Eksterne skakels
Toppdomän
Gereformeerde Skool Dirk Postma
duimnael|200px|regs|Die skool gebruik nou die klok wat eens behoort het aan die [[Gereformeerde kerk Delportshoop, wat in 2015 ontbind het. Die skool het dit spesiaal vir dié doel op Delportshoop gaan haal.]]
'n Nuutjie in 2016 was dat die Sentrum vir Taalontwikkeling in samewerking met die skool Chinese lesse vir beginners begin aanbied het. Die doel is om kinders en volwassenes basiese gespreksvaardighede in Chinees aan te leer. Die lesmateriaal word deur die Confucius-instituut verskaf en lesse word in samewerking met die Chinese Culture and International Education Exchange Centre uitgewerk.
Kain en Abel
duimnael|200px|Kain Lei Abel na Sy Dood, deur James Tissot.
Kain (Hebreeus: קַיִן, Qayin) en Abel (Hebreeus: הֶבֶל, Hevel) is twee figure wat in die Tanakh, die Bybel en in die Koran beskryf word. Hulle was die twee oudste seuns van Adam en Eva. Die verhaal is in die Ou Testament in die boek van Genesis opgeteken.
Tanzanië
Etimologie
Die naam Zanzibar is afgelei van "zengi", die naam vir die plaaslike mense (wat "swart" beteken), en die Arabiese woord "barr", wat kus of strand beteken.
Geografie
Met 'n oppervlakte van 947 303 vierkante kilometer,  is Tanzanië die 13de grootste land in Afrika, en die 31ste grootste land in die wêreld, en word gereken op die vlak van die veel groter Egipte en kleiner Nigerië. Dié land grens aan Kenia en Uganda in die noorde, Rwanda, Burundi en die Demokratiese Republiek van die Kongo in die weste; en Zambië, Malawi en Mosambiek in die suide. Tanzanië lê aan die ooskus van Afrika en het 'n kuslyn aan die Indiese Oseaan van sowat 800 km lank. Dit sluit verskeie eilande in; Oengoeja, Pemba en Mafia. Die land spog ook met die hoogste en laagste punte in Afrika: Kilimandjaro, op 'n hoogte van 5 895 meter bokant seespieël, en die bodem van die Tanganjikameer 352 meter onder seespieël.
Geskiedenis
Ongeveer 3000 tot 2000 v.C. het die eerste Swart landbouers hulle uit die noorde in die gebied gevestig. Van ongeveer 1000 v.C. af het groepe uit Suidoos-Asië die kusgebiede begin aandoen en nuwe gewasse, soos piesangs, rys en suikerriet, bekend gestel.
Bolorivier
Die Bolorivier is 'n rivier wat wes van Butterworth in die Oos-Kaap van Suid-Afrika vloei. Dit is 'n sytak van, en in die opvanggebied van die Groot-Keirivier.
Anne Dudek
Anne Dudek (gebore 22 Maart 1975) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprente The Human Stain (2003) en White Chicks (2004), en in die televisiereekse House (2004) en Mad Men (2007).
Majel Coleman
Majel Coleman (22 Februarie 1903 – 27 Julie 1980) was 'n Amerikaanse aktrise. Sy was bekend vir haar rolle in die rolprente Bluebeard's 8th Wife (1923), West of Broadway (1926), Almost Human (1927), en The King of Kings (1927).
Kronberg im Taunus
Middeleeue
Die eerste verwysing na die nuwe naam kom in 'n oorkonde van 1230 voor waarin Otto von Kronberg genoem word. Vir die klein nedersetting, wat aan die voet van die kasteel in 'n vallei geleë is en waar bediendes en ambagsmanne gevestig is, het dkeiser Lodewyk die Beier aan die Here Hartmut en Walther van Kronberg op 25 April 1330 beperkte stadsregte verleen (waaruit onder Meer die reg voortgespruit het om die nedersetting deur 'n stadsmuur te beskerm). Keiser Karel IV het aan Ulrich die Rooie van Kronberg op 31 Maart 1367 ook die markreg verleen. Verder kon hy die reg in Kronberg toepas.
Godsdienstige verdeeldheid
Vanaf die vroeë 16de eeu is die lot van die Kronberg-dinastie deur godsdienstige verdeeldheid oorskadu. Hartmut XII von Kronberg, 'n vroeë aanhanger van die Protestantse Hervorming, het aan Franz von Sickingen se kant aan die sogenaamde ridderoorlog teen die aartsbiskop van Trier deelgeneem. In 1522 is Kronberg deur vyandelike troepe beleër. Hartmut het ná sy kapitulasie op die vlug geslaan.
Selfdegeslaghuwelik
Suid-Afrika
In November 2006 het die Parlement van Suid-Afrika die Wetsontwerp op Burgerlike Verbintenisse 230-41 goedgekeur waardeur die regtelike instrument van 'n "vrywillige verbintenis van twee persone" geskep is wat "deur òf 'n huwelik òf 'n burgerklike verbintenis voltrek en geregistreer word." Die wet spesifiseer nie of die verbintenis of huwelik tussen heteroseksuele of homoseksuele persone aangegaan word nie. Die wetsontwerp is daarna aan die Nasionale Raad van Provinsies voorgelê.
Kronberg im Taunus
Bewind van Nassau
Die gebeure rondom die Maartrewolusie van 1848 en die eerste verkose demokratiese parlement in Duitsland, wat in dieselfde jaar in Frankfurt vergader het, het ook na Kronberg uitgestraal. Op 1 Januarie 1849 het munisipale hervormings in Nassau in werking getree waarvolgens munisipaliteite die reg op volle selfregering met 'n verkose burgemeester en stads- of dorpsraad verkry het.
Kronberg se kunstenaarskolonie
Teen die middel van die 19de eeu het die Taunusstreek as romantiese berglandskap net soos motiewe uit die alledaagse lewe in Kronberg die aandag van Frankfurtse skilders getrek. In dié tyd was sowel die maatskaplike status van kunstenaars asook die publiek se kunservaring en -resepsie aan ingrypende veranderinge onderworpe. Dit was nou welvarende burgers wat kerk en vorstehowe as belangrikste kunskopers verdring het.
Pruisiese bewind
Kroonprinses Victoria, die weduwee van keiser Friedrich, het in Kronberg haar aftreeplek laat bou en met haar keuse die aanleiding gegee vir die verdere uitbou van die stad se infrastruktuur, waaronder watervoorsiening, riolering en elektrisiteitsvoorsiening, en voortgesette ekonomiese groei. Villa-erwe, wat in dié tyd afgebaken is, vorm steeds 'n belangrike deel van die stadsbeeld, terwyl ook tradisies en strukture uit die laat 19de eeuse en Wilhelminiese tydperk voortbestaan en 'n besondere atmosfeer aan die stad gee.
.fr
Die volgende tweedevlak-domeine is vir registrasies beskikbaar:
Dendroxea adumbrata
Dendroxea adumbrata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kronberg im Taunus
Republiek van Weimar
As deel van administratiewe hervormings in die Ryn-Mainstreek is die Hilfskreis op 1 Oktober 1928 ontbind en weer by die Obertaunuskreis ingesluit.
Nasionaalsosialistiese bewind
Op 29 Maart 1945 het Amerikaanse magte Kronberg en Oberhöchstadt beset, op 2 April Schönberg. 'n Ongewone nalatenskap van die NS-bewind was die gewysigde spelling van die stadsnaam Cronberg. Aangesien die Nasionaalsosialiste die spelling met 'n "C" as "on-Duits" bestempel het, is die naam op 17 Oktober 1933 deur die NS-minister van binnelandse sake amptelik na Kronberg verander.
Deelstaat Hesse
In 1966 is Kronberg amptelik as herstellingsoord erken, en twee jaar later is die Kronbergse Kultuurkring in die lewe geroep wat as gasheer van konserte en kunsuitstallings optree. Die Hessiese administratiewe hervorming van 1972 het voorsiening vir die daarstelling van groter munisipaliteite gemaak, en so het Kronberg met twee naburige nedersettings, Schönberg en Oberhöchstadt, saamgesmelt im die stad Kronberg im Taunus te vorm.
Museum Kronberger Malerkolonie
Hier vertoon die stigting werke van lede van die plaaslike skilderskolonie. Spesiale uitstallings gooi in afwisseling met vertonings van die bestendig groeiende permanente versameling lig op die skilderskolonie se kunswerke wat van laat-Biedermeier-skilderye tot impressionistiese opelugskildery strek.
Niels Lund Boesen
Niels Lund Boesen (gebore 12 Januarie 1966) is 'n Deense akteur. Hy is bekend vir sy rolle in die rolprente Brothers (2004), Bubbles (2011), en This Life (2012), en in die televisiereeks The Killing (2007).
Maagdetoring
Legende
Die ouer naam, Leandros-toring, kom van ’n ander storie oor ’n maagd: die antieke Griekse mite oor Hero en Leandros. Hero was ’n priesteres van Afrodite wat in ’n toring by Sestos, aan die rand van die Hellespont (die Dardanelle-seestraat), gewoon het. Leandros, ’n jong man van Abydos aan die ander kant van die seestraat, het op haar verlief geraak. Hy sou elke aand oor die Hellespont swem om by haar te wees. Hero sou elke aand ’n lamp bo in die toring aansteek sodat hy kon sien waarheen om te swem. Een stormagtige winternag het die wind egter die lamp doodgewaai. Leandros het verdwaal en het in die woeste branders verdrink.
Hercules-dwergsterrestelsel
Die sterre is hoofsaaklik ou sterre wat meer as 12 miljard jaar gelede gevorm is en was waarskynlik van die eerste sterre in die heelal. Hulle bevat ook baie min metale. Daar vind tans geen stervorming plaas nie.
Dendroxea lenis
Die spons behoort tot die genus Dendroxea en tot die familie Chalinidae. Die wetenskaplike naam van die spesie is die eerste keer geldig gepubliseer in 1892 deur Topsent.
Beatrice Colen
Beatrice Colen (10 Januarie 1948 – 18 November 1999) was 'n Amerikaanse aktrise. Sy was bekend vir haar rolle in die rolprent High Anxiety (1977) en in die televisiereekse Great Performances (1971), The Rockford Files (1974), en Wonder Woman (1975).
Helmond
Helmond is 'n stad en munisipaliteit in die Nederlandse provinsie Noord-Brabant, geleë oos van die stad Eindhoven, in die streek van Die Peel. Die munisipale gebied het sowat 89 000 inwoners (2012) en 'n oppervlakte van 55 km².
Stipagrostis uniplumis
Blinkaar-boesmangras (Stipagrostis uniplumis) is 'n meerjarige grasspesie. Dit is die algemeenste van die Stipagrostis-spesies en kom voor in die droogste dele van Afrika, so ver soos die noorde van Senegal en Somalië.
Kaapkolonie
Napoleon het die Sewe Provinsies van Nederland in 1795 beset wat die moederland van die VOC was. Dit het Groot-Brittanje aangespoor om die Kaap in 1795 om taktiese redes gedurende die Napoleontiese Oorloë te beset. Die VOC dra sy landgebiede oor na die Bataafse Republiek in 1798 en hou op om te bestaan in 1799. Die Britse mag gee die Kaapkolonie weer terug aan die Bataafse Republiek in 1803.
Bestuur
Alle wetgewende en uitvoerende gesag het by die goewerneur berus. Hy was ook die militêre gesagvoerder. Daar was wel 'n afsonderlike regspleging in die vorm van 'n Raad van Justisie, maar die lede van die raad, met uitsondering van die voorsitter, is deur die goewerneur benoem en aangestel. Daar kon ook net na die goewerneur geappelleer word. Die goewerneur was slegs aan die Minister van Kolonies verantwoordelik. Op die platteland het die stelsel van landdroste en heemrade behoue gebly. In 1807 is generaal sir David Baird, wat as goewerneur waargeneem het, deur graaf James Caledon opgevolg. Hy het die administrasie en openbare diensverlening opgeknap en die plaaslike bestuur bevorder deur die ses distrikte na nege te vermeerder. Die nuwe distrikte wat hy gestig het, was Caledon, George en Clanwilliam.
Slawe en Hottentotte
Die slawe-eienaars in die Kaap het voorgestel dat die slawe geleidelik by geboorte vrygestel word. So sou hulle nie meteens hul arbeiders ontneem word nie. Die voorstel het egter geen reaksie uitgelok nie en die emansiepasiewet van 1833 het bepaal dat alle slawe in die Kaap vanaf 1 Desember 1834 vry sou wees. Die ou-slawe sou vier jaar lank by hul eienaars ingeboek word. Die wyse waarop die vrystelling van die slawe geskied het, het groot ontevredenheid veroorsaak en was ook een van die faktore wat tot die Groot Trek gelei het.
Slegs die helfte van die bedrag waarteen die slawe gewaardeer is, is as vergoeding aan die eienaars uitbetaal. Die uitbetaling het geskied in Britse staatseffekte wat in Londen gehaal moes word. Dit het veroorsaak dat baie eienaars hul eise spotgoedkoop aan spekulante verkoop het omdat hulle nie self na Londen kon reis nie. Aan die begin van die 19e eeu was die meeste Hottentotte in die Kaap reeds ontstam en as arbeiders tussen die Blankes woonagtig. Hulle is egter nooit amptelik as onderdane van die land erken voordat Caledon in 1809 sy Hottentotproklamasie uitgevaardig het nie. Die proklamasie het bepaal dat die Hottentotte 'n vaste woonplek moes hê en slegs met 'n pas van een plek na 'n ander kon trek.
Die rebellie was 'n eenmalige voorval. Die meeste Afrikaners het dit veroordeel en slegs 'n handjievol het daaraan deelgeneem. Die hooffigure was verteenwoordigend van die swakker element onder die grensboere, wat weens hul noue verbintenis met die inboorlinge ontaard en hul beskawingspeil verlaag het. Frederick Bezuidenhout, 'n boer van die Baviaansrivier, het herhaalde aanmanings om voor die hof te verskyn op aanklagte dat hy een van sy Hottentotbediendes mishandel het, veronagsaam.
Toe ŉ klompie pandoere gestuur is om hom in hegtenis te neem, het hy hom verset en is doodgeskiet. Sy broer, Johannes, het wraak gesweer en 'n handjievol boere tot gewapende opstand oorgehaal. Die opstand het misluk en die leiers is in hegtenis geneem voordat hulle na Xhosa land kon vlug, waar hulle vroeër reeds by Gaika hulp gevra het. Vyf van die leiers is gehang, van wie 4 die galg 'n tweede keer moes bestyg omdat die toue die eerste keer gebreek het. Hoewel die Afrikaners nie simpatiek gestaan het teenoor die rebellie nie, het dit later simbolies geword van hul griewe teen die Britse bewind en is dit in die proses van idealisering uit verband geruk. In 1819 het dr. John Philip van die Londense Sendinggenootskap na die Kaap gekom en spoedig die leier van die filantrope geword. In 1826 het hy 'n boek, Researches in South Africa, gepubliseer waarin hy die Afrikaners van wreedhede teenoor die inboorlinge beskuldig het en die bestaande wetgewing veroordeel het. As gevolg van Philip se invloed is Ordonnansie 50 van 1828 in aandrang van die Ministerie deur die waarnemende goewerneur, Richard Bourke, uitgevaardig. Dit het alle bestaande wetgewing ten opsigte van die Hottentotte opgehef en hulle op gelyke voet met die Blankes geplaas. Ordonnansie 50 was een van die vernaamste griewe teen die Britse bewind en was as sodanig ŉ belangrike oorsaak van die Groot Trek.
Sir George Grey
Grey het ook 'n besondere belangstelling in onderwys getoon. In 1857 het hy die Eksamenraad gestig, waaruit die Universiteit van Kaapstad later ontstaan het. Aan die Suid-Afrikaanse Biblioteek in Kaapstad het hy 'n waardevolle Africana-versameling en ander manuskripte geskenk. Hy het onderwys selfs buite die landsgrense bevorder deur fondse beskikbaar te stel vir die stigting van Grey-Kolleg e in Bloemfontein. Verskeie skole vir Swart kinders is ook deur hom gestig. Grey was nie ten gunste van Brittanje se beleid van segregasie tussen Blank en Swart aan die Oosgrens nie. Die enigste oplossing vir die Oosgrensprobleem was, volgens hom, die opheffing van die inboorlinge en hul ekonomiese integrasie met die Blankes.
Sy beleid was doelbewus daarop gemik om die inboorlinge se stamverband te verbrokkel deur ondermyning van die gesag van die opperhoofde. Baie stamhoofde het in ruil vir vergoeding toegestem dat Britse resident-magistrate in Xhosagebied woon en Britse reg toepas. As deel van sy beskawingsbeleid het Grey in 1857 sowat 2 000 Duitse immigrante onder leiding van baron Von Stutterheim tussen Oos-Londen en Queenstown gevestig. In die daaropvolgende paar jaar het meer as 6 000 Britse immigrante hulle ook in die Oosgrensdistrikte gevestig. Die nasionale selfmoord van die Xhosas in 1857 het Grey se beleid bevoordeel deurdat dit die verbrokkeling van die stamverband verhaas en die Xhosas ekonomies van die Blankes afhanklik gemaak het.
Piet Malan
Piet Malan (* 13 Februarie 1919 – 5 Julie 2015) was 'n Springbokrugbyspeler wat in een toets teen Fred Allen se 1949 All Blacks gespeel het. Hy het ook vir Transvaal rugby gespeel en was 'n ere-visepresident van die Leeus. Hy was deel van die Transvaalspan wat in 1950 die Curriebeker verower het.
SOFIA
Vliegtuig
Die vliegtuig is in Desember 1995 aan diens onttrek en naby Las Vegas gestoor. Op 30 April 1997 het USRA die vliegtuig gekoop om as lugsterrewag te gebruik. Op 27 Oktober 1997 het Nasa die vliegtuig by USRA gekoop. Dit is daarna weer aangepas, onder meer deur die groot deur in te bou en die sterrewag in die romp te monteer. In Desember 2012 het die vliegtuig modifikasies ondergaan en is nuwe toerusting bygevoeg.
Atlantiese Oseaan
Die gemiddelde diepte van die oseaan, tesame met die aanliggende seë, is 3332 m sonder hulle is dit 3926 m. Die grootste diepte, 8 605 m (28 232 voet), is in die Puerto Rico-trog. Die wydte van die oseaan wissel van 2 848 km tussen Brasilië en Liberië, tot omtrent 4 830 km tussen die Verenigde State en Noord-Afrika.
Klimaat
Die klimaat van die Atlantiese Oseaan en die omliggende landgebiede word beïnvloed deur die oppervlaktemperatuur van die water en seestrome, asook deur die winde wat oor die water waai. As gevolg van die oseane se groot kapasiteit vir hitteretensie, is maritieme klimate gematigder en nie so blootgestel aan uiterse seisoenale veranderinge nie. Neerslag kan ook geskat word van die weerdata van die kus en die lugtemperatuur vanaf die watertemperatuur. Die oseane is die grootste bron van atmosferiese vogtigheid, wat verkry word deur verdamping. Klimaatsones verskil met die lengtegraad; die warmste klimaatsones strek oor die Atlantiese noorde van die ewenaar. Die koudste sones is in die hoër lengtegrade, met die koudste gebiede wat ooreenstem met dié wat met ys bedek is. Seestrome dra by tot klimaatbeheer deurdat dit warm en koue water vervoer na ander gebiede. Omliggende landgebiede word geaffekteer deur die winde wat afgekoel of verhit word wanneer dit oor hierdie strome waai. Die Gulf Stream, byvoorbeeld, verhit die atmosfeer van die Britse Eilande en noordwes Europa, en die koue seestrome dra by tot die dik mis langs die kus van noordoos Kanada en die noordwestelike kus van Afrika. Oor die algemeen neig die winde om vogtige en warm of koue lug oor die landgebiede te vervoer. Tropiese siklone ontwikkel in die suidelike deel van die Noord-Atlantiese oseaan.
Geskiedenis en ekonomie
Die Atlantiese Oseaan blyk die jongste van die wêreld se oseane te wees. Bewyse toon dat dit nie bestaan het voor 'n 100 miljoen jaar gelede nie, toe die kontinente wat gevorm het uit die opbreek van die superkontinent, Pangea, uitmekaar gedruk is deur die proses van seebodemvergroting. Die Atlantiese Oseaan is wyd verken seder die vroegste nedersettings opgerig is langs die kus. Die Wikings, Portugese en Christophorus Columbus is van die bekendste van die vroeë verkenners van die oseaan.
Natuurlike gevare
Ysberge is algemeen in die Davis Straat, Straat van Denemarke en die noordwestelike Atlantiese Oseaan vanaf Februarie tot Augustus en is selfs al sover suid gewaar as Bermuda en die Madeiraeilande; skepe is ook onderworpe aan vriesing in die ekstreme noordelike Atlantiese oseaan van Oktober tot Mei. Aanhoudende mis kan ook 'n maritieme gevaar wees vanaf Mei tot September, en so ook orkane noord van die ewenaar (Mei tot Desember).
Hond se dinges
Genre
Die rolprent is 'n lekkerlag komedie.
NG gemeente Ceres
Die NG Gemeente Ceres is die moedergemeente op die gelyknamige dorp in die Suidwes-Kaap, padlangs sowat 25 km suidoos van Tulbagh en 50 km noordwes van Worcester. Ontstaan
Die tweede kerk (1881)
Eers in Julie 1874 kom die kerkbou weer ter sprake toe besluit word om by die Oktober-Nagmaal ’n gemeentevergadering te hou. Daardie Oktober-naweek was besig, want benewens die gewone dienste moes die gemeentevergadering gehou word. Die enigste kans hiervoor was op die Maandagmôre voor die gemeentelede sou vertrek. Om seweuur die môre kom ’n groep bymekaar om die belangrike vraag, wat hul meer as tien jaar besig gehou het, weer in oorweging te neem. Met 40 stemme teen ses word besluit om die hele aangeleentheid te laat oorstaan tot die Oktober-Nagmaal in 1875 sodat daar nog kans vir nadink kan wees. Terselfdertyd word ’n wyse besluit geneem, naamlik dat ’n kommissie aangestel word om die koste te bereken van ’n nuwe kerk se bou asook wat dit sou kos om die ou kerk te vergroot.
Toe hy dit by die volgende vergadering doen, word die plan en spesifikasies aangeneem, alhoewel die kommissie in hierdie stadium besorg was daaroor dat daar nog nie £1 500 beskikbaar was nie. Die kollektante word gevolglik aangespoor en ook gevra om so spoedig moontlik verslag te doen. Volgens die verslag deur hul voorgelê aan die gemeentevergadering op 3 November 1877, blyk dit dat hul £223 ingesamel het. Ondanks hierdie ontmoedigende finansiële toestand besluit die gemeentevergadering om met die kerkbou voort te gaan. Op ’n gemeentevergadering in Januarie 1879 is dit nodig cm nuwe kommissie saam te stel omdat van die lede van die ou kommissie oorlede is, bedank of vertrek het. Die kommissie word verder die mag verleen om lede tot ’n maksimum van 28 te koöpteer. Die bouplanne begin algaande vorm aanneem.
Charlie Parker
Dood
Parker se boedel word beheer deur Jampol Artist Management.
Kunstenaarskap
Ander bekende Parker-komposisies sluit in "Ah-Leu-Cha", "Anthropology", wat geskryf is saam met Gillespie, "Confirmation", "Constellation", "Donna Lee", "Moose the Mooche", "Scrapple from the Apple" en "Yardbird Suite", waarvan die vokale weergawe bekendstaan as "What Price Love", met lirieke deur Parker.
Paul Skelton
Publikasies
Skelton het verskeie boeke, artikels en dokumente geskryf. Sy bekendste werk is A Complete Guide to the FRESHWATER FISHES of Southern Africa. Hierdie boek het in 1993 vir die eerste keer verskyn en die eerste uitgawe was ook in Afrikaans beskikbaar en wel onder die titel  'n Volledige Gids tot die VARSWATERVISSE van Suider-Afrika.
Suid-Afrikaanse Brouerye
Gedurende die afgelope twee dekades het die onderneming internasionaal geweldig uitgebrei. Vandag (2015) is SAB deel van SABMiller Plc, een van die wêreld se grootste brouerye (volume-gewys) met meer as 200 handelsmerke en brouerye op al ses vastelande.
Kimberly Scott
Kimberly Scott (gebore 11 Desember 1961) is 'n Amerikaanse aktrise. Sy is bekend vir haar rolle in die rolprente The Abyss (1989), Flatliners (1990), Falling Down (1993), en Guess Who (2005).
Era van Perikles
Oorsig
Hierdie maatreëls is blykbaar grootskaals toegepas aangesien sodanige getuienis gelewer is deur (onder andere) die Griekse historikus Thukydides (c. 460 - 400 v.C.), wat opmerk: Elkeen wat geskik is om die stad te dien is vry van belemmering daartoe, hetsy weens armmoede, of weens siviele stand...
Riquewihr
Geskiedenis
Riquewihr het vanuit 'n landgoed ontwikkel, wat in die 6de eeu deur Richo,'n Frankiese inwoner, onder die naam Richovilla gestig is. In 1320 het Riquewihr, wat destyds 'n besitting van die grawe van Horburg was, stadstatus verkry. Vier jaar later is die stad aan die huis Württemberg-Montbéliard (Duits: Württemberg-Mömpelgard) verkoop en het deel uitgemaak van Württemberg. Die hertoë van Württemberg het in die 16de eeu ook die Protestantse reformasie in Riquewihr ingevoer, en die meerderheid van die bewoners is nog steeds Lutherane. Riquewihr is in 1793 by Frankryk ingelyf.
Patty Duke
Patty Duke (14 Desember 1946 – 29 Maart 2016) was 'n Amerikaanse aktrise en vervaardiger. Sy is bekend vir haar rolle in die rolprente The Miracle Worker (1962), Billie (1965), en Valley of the Dolls (1967).
Skooluniform
'n Skooluniform is 'n uniform gedra deur leerders van 'n skool of ander primêre opvoedkundige instelling. Hulle word algemeen in laerskole en hoërskole in verskeie lande aangetref.
Ignacy Łukasiewicz
Jan Józef Ignacy Łukasiewicz (* 8 Maart 1822 in Zaduszniki naby Baranów Sandomierski, † 7 Januarie 1882 in Chorkówka) was 'n Poolse chemikus, apteker en pionier van die oliebedryf wat in 1856 die eerste olieraffinadery ter wêreld opgerig het.
NG gemeente Worcester
Die koms van ds. Andrew Murray jr. het die herlewing voorafgegaan, maar eers ná sy vertrek, in die dae van sy broer William, is die blywende vrugte gesien. In 1875 is die Worcesterse Seminarium vir jong dogters geopen, wat ontwikkel het tot die Meisieskool met negehonderd dogters. Ds. William Murray het hom die leed van dowes en blindes aangetrek, en ses jaar later is ’n skool vir diesulkes onder leiding van die heer B.J.G. de la Bat geopen. Toe die getal blinde leerlinge toegeneem het, is ’n aparte skool vir blindes gestig met mnr. M.J. Besselaar aan die hoof.
Olympia Dukakis
Olympia Dukakis (20 Junie 1931 – 1 Mei 2021) was 'n Amerikaanse aktrise en vervaardiger. Sy is bekend vir haar rolle in die rolprente Moonstruck (1987), Steel Magnolias (1989), In the Land of Women (2007), en Cloudburst (2011).
Hiërapolis
Hiërapolis (Grieks: Ἱεράπολις, "heilige stad") was die antieke Griekse stad bo die Pamukkale-warmwaterbronne in die huidige Suidwes-Turkye.
Die groot baddens is met groot steenblokke gebou sonder die gebruik van sement en bestaan uit verskeie opelug- en onderdak-seksies wat met mekaar verbind is. Daar was ook ’n biblioteek, amfiteater, tempel, gimnasium en swembaddens. Die kompleks is nou ’n argeologiese museum. Talle artefakte van verskeie gebiede, selfs uit die Bronstydperk, word hier uitgestal.
Keiserryk Ethiopië
Die Keiserryk Ethiopië (Ge'ez: የኢትዮጵያ ንጉሠ ነገሥት መንግሥተ, Mängəstä Ityop'p'ya), ook bekend as Abessinië, was ’n keiserryk in die Horing van Afrika wat oor die hedendaagse Eritrea en die noordelike helfte van Ethiopië gestrek het. Dit het ontstaan met die stigting van die Salomoniese Dinastie deur Jekoeno Amlak omstreeks 1270 en het geduur tot in 1974, toe die bewind van keiser Haile Selassie in ’n staatsgreep deur die kommunistiese Derg omvergewerp is.
As keiserryk was dit een van die oudste selfstandige lande ter wêreld. Dit is tydens ’n groot deel van sy geskiedenis omring deur vyandelike magte in die Horing van Afrika, maar het daarin geslaag om sy antieke, Christelikgebaseerde vorm van ’n koninkryk te bewaar en ontwikkel. Dit was ook een van slegs twee lande in Afrika wat die Wedloop om Afrika kon weerstaan en hul onafhanklikheid behou het toe al die ander gebiede in die 19de eeu gekoloniseer is.
Geskiedenis
Die Ethiopiese Burgeroorlog, binnelandse ontevredenheid en Eritrea se onafhanklikheidsoorlog het egter in 1974 gelei tot die val van die keiserryk.
Karen Wessels
As aktrise het sy die eenvrou-komedie Groet die Grotvrou op die planke gebring. Van die TV-komedies waarin sy gespeel het is Willie Esterhuizen se Hester en Ester Bester en Munisipaliteit van Gwarra Gwarra, en Casper de Vries se komedies Haak en Steek en die Casper Rasper Show.
Litas
Die litas is vir die eerste keer in 1922, ná die Eerste Wêreldoorlog, ingevoer toe Litaue sy onafhanklikheid van die Sowjetunie verklaar het, en is op 25 Junie 1993 heringevoer nadat die Sowjet-roebel, wat tydens die besetting van Litaue as amptelike betaalmiddel gedien het, tydelik deur die Litause talonas as 'n oorgangsgeldeenheid vervang is. Die naam is, net soos in die geval van die Letlandse lats, van die landsnaam afgelei.
Potchefstroom
Potchefstroom is 'n stad in die Noordwesprovinsie van Suid-Afrika. Dit was die tweede oudste dorp in die ou Transvaalprovinsie naas die naburige Klerksdorp. Dit is in November 1838 deur Voortrekkerleier Hendrik Potgieter aan die oewers van die Mooirivier gestig. Die stad staan ook as die "Stad van Deskundigheid" bekend. Dit beslaan 2 573 km² en het 162 762 inwoners (munisipaliteit 2011). Dit is 'n handel- en nywerheidsentrum vir die omliggende land- en mynboustreek. Potchefstroom is 120 km wes-suidwes van Johannesburg.
Woonbuurte
Potchefstroom se woonbuurte sluit die volgende in:
Adolessensie
Puberteit in die algemeen
Gesigshare by seuns kom in ’n spesifieke volgorde voor: gewoonlik van die hoeke van die bolip tot oor die hele baardarea. Die grootste baken vir seuns in puberteit is spermarg, die eerste ejakulasie, wat gewoonlik op sowat 13 voorkom. Vir meisies is dit menarg, die begin van die maandstondes, op sowat 12 tot 13 jaar. Om menarg te bereik moet meisies ’n sekere hoeveelheid liggaamsvet hê. Meisies wat ondervoed is of in gemeenskappe met kinderarbeid woon, begin later menstrueer as ander meisies.
Geslagseienskappe
Veranderings in sekondêre geslagseienskappe sluit in alle veranderings wat nie met seksuele voortplanting verband hou nie. By seuns behels dit die verskyning van gesigs-, pubiese en liggaamshare, die stem wat dieper word, die vel om die boarms en bobene wat growwer word en verdere ontwikkeling van die sweetkliere. By meisies is dit die ontwikkeling van die borste, die heupe wat breër word, die verskyning van pubiese en onderarmhare, die areolas wat groter word en die verhoging van die tepels.
NG gemeente Napier
Die NG Gemeente Napier is die 36ste oudste bestaande gemeente in die hele Kerk en die 25ste oudste in die Sinode van Wes-Kaapland.